Ministru kabineta rīkojuma projekta

**„Par valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" pamatkapitāla samazināšanu un valsts nekustamā īpašuma Miera ielā 31, Salaspilī, Salaspils novadā nodošanu Latvijas Universitātes īpašumā”**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" pamatkapitāla samazināšanu un valsts nekustamā īpašuma Miera ielā 31, Salaspilī, Salaspils novadā nodošanu Latvijas Universitātes īpašumā” *(turpmāk – rīkojuma projekts) ir* izstrādāts, lai saskaņā ar 2009.gada 28.maija Latvijas Republikas valdības un Zviedrijas Karalistes valdības saprašanās memoranda par Starptautisku platformu Eiropas infrastruktūru neitronu atskaldīšanai 1.pantu attīstītu tehnoloģijas un mācību iespējas neitronu atskaldīšanas jomā.Rīkojuma projekts sagatavots, pamatojoties uz likuma „Par valsts un pašvaldību kapitāla daļām un kapitālsabiedrībām” 45.pantu un Publiskas personas mantas atsavināšanas likuma 42.panta pirmo daļu.  |
| 2. | Pašreizējā situācija un problēmas | Atbilstoši ierakstiem Rīgas rajona zemesgrāmatu nodaļas Salaspils pagasta zemesgrāmatas nodalījumā Nr.1261 īpašuma tiesības uz nekustamo īpašumu Miera ielā 31, Salaspilī, Salaspils novadā (nekustamā īpašuma kadastra Nr. 8031 007 0082) (turpmāk – nekustamais īpašums) ir nostiprinātas valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centram” (turpmāk – Centrs). Centrs veic vides aizsardzības normatīvajos aktos tam noteiktos uzdevumus, kā arī Ministru kabineta 2009.gada 1.jūlija rīkojumā Nr.448 „Par valsts aģentūras "Latvijas Vides, ģeoloģijas un meteoroloģijas aģentūra" un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" dibināšanu” noteiktos uzdevumus, tai skaitā nodrošina radioaktīvo atkritumu apsaimniekošanu un Salaspils kodolreaktora demontāžu un likvidēšanu. Latvijas Universitāte 2011.gada 12.oktobra vēstulē Nr. A23-IM-3000/322 „Par Salaspils Kodolreaktora apsaimniekošanas kārtības maiņu” lūdza Vides aizsardzības un reģionālās attīstības ministriju nodot valsts nekustamo īpašumu Izglītības un zinātnes ministrijai ar mērķi nodot nekustamo īpašumu Latvijas Universitātei, tā kā nekustamais īpašums ir nepieciešams jaunu zinātnes virzienu attīstīšanai augsta enerģijas starojuma iegūšanā un izmantošanā. Programmas īstenošanas gaitā tiks izveidots jonu un neitronu starojuma avotu centrs, kas ietver ciklotronu, lineāros protonu un deiterija, kā arī elektronu paātrinātājus, neitronu atskaldīšanas kontūru, augstas klases radioķīmisko laboratoriju, kā arī neitronu un jonu plūsmas izmantošanas gala ierīces dažādiem (materiālzinātnes, biomedicīnas, nanotehnoloģju, ģeoloģijas, diagnostikā un terapijā izmantojamu izotopu ražošanas un citiem) mērķiem.Vides aizsardzības un reģionālās attīstības ministrija, kā arī Centrs šādu Latvijas Universitātes piedāvāto risinājumu uzskata par optimālu un atbalstāmu, jo pašreiz nekustamais īpašums netiek pilnā apmērā izmantots saimnieciskai vai zinātniskai darbībai, taču nekustamajam īpašumam ir nepieciešamais potenciāls, lai attīstītu zinātnisko, studiju un inovāciju darbību augstas enerģijas starojuma pētījumu un izmantošanas jomā.Nekustamais īpašums sastāv no zemes gabala 4,1872 ha platībā (zemes vienības kadastra apzīmējums 8031 007 0082) un 16 būvēm: atomreaktora ēkas (būves kadastra apzīmējums 8031 007 0082 001); darbnīcas (būves kadastra apzīmējums 8031 007 0082 002); kriogēna stacijas (būves kadastra apzīmējums 8031 007 0082 003); siltuma mezgla (mazuta glabātava, būves kadastra apzīmējums 8031 007 0082 004); sardzes ēka (būves kadastra apzīmējums 8031 007 0082 005); caurlaides ēka (būves kadastra apzīmējums 8031 007 0082 006); patvertne (būves kadastra apzīmējums 8031 007 0082 007); ūdens tornis (būves kadastra apzīmējums 8031 007 0082 008); transformators (būves kadastra apzīmējums 8031 007 0082 009); attīrīšanas iekārtas (būves kadastra apzīmējums 8031 007 0082 010); sūkņu stacijas (būvju kadastra apzīmējumi 8031 007 0082 011, 8031 007 0082 012, 8031 007 0082 013); siltumsadales ēka (būves kadastra apzīmējums 8031 007 0082 014); elektrosadales ēka (būves kadastra apzīmējums 8031 007 0082 015); glabātava (būves kadastra apzīmējums 8031 007 0082 016).Starptautiskās atomenerģijas aģentūra savā 2011.gada 10.augusta vēstulē norāda, ka visa Salaspils kodolreaktora teritorija ar visām tajā deklarētajām instalācijām tiek uzskatīta par vienotu vietu, kura Aģentūrā deklarēta kā Salaspils IRT zinātniskais kodolreaktors. |
| 3. | Saistītie politikas ietekmes novērtējumi un pētījumi | - Salaspils kodolreaktora likvidēšanas un demontāžas koncepcija (atbalstīta ar Ministru kabineta 2004.gada 30.novembra rīkojumu Nr.958)- 2004.gada septembra Salaspils kodolreaktora likvidēšanas un demontāžas ietekmes uz vidi novērtējuma noslēguma ziņojums un Ietekmes uz vidi novērtējuma biroja 2004.gada 3.septembra atzinums Nr.5 "Par Salaspils kodolreaktora likvidēšanas un demontāžas ietekmes uz vidi novērtējuma noslēguma ziņojumu"- Ministru kabineta 2007.gada 26.jūlija rīkojums Nr.467 „Par Salaspils kodolreaktora likvidēšanas un demontāžas akceptēšanu”- Nacionālā daudzfunkcionālā ciklotrona centra izveidošanas koncepcija (atbalstīta ar Ministru kabineta 2006.gada 31.augusta rīkojumu Nr.668) |
| 4. | Tiesiskā regulējuma mērķis un būtība | Rīkojuma projekts paredz:1. Centra pamatkapitāla samazināšanu, izslēdzot no tā nekustamo īpašumu;
2. valsts īpašuma tiesību nostiprināšanu zemesgrāmatā Izglītības un zinātnes ministrijas personā;
3. nekustamā īpašuma nodošanu Latvijas Universitātes īpašumā ar mērķi attīstīt zinātnisko, studiju un inovāciju darbību augstas enerģijas starojuma pētījumu un izmantošanas jomā;

Valsts nekustamajam īpašumam esot Latvijas Universitātes īpašumā, Latvijas Universitāte varēs starptautiskajiem atomenerģijas drošības un uzraudzības prasībām atbilstošā teritorijā izvietot jonu un neitronu starojuma ieguves un izmantošanas objektus, tādējādi radot augstas enerģijas pētījumu un pielietojumu infrastruktūras platformu. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija, Izglītības un zinātnes ministrija, Centrs, Latvijas Universitāte. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts paredz rīcību ar nekustamo īpašumu, kurš tiek izslēgts no Centra pamatkapitāla un nodots Latvijas Universitātes īpašumā, lai tā varētu attīstīt jaunus darbības virzienus. Līdz ar to rīkojuma projekts neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija |  Nav |

Anotācijas II, III, IV, V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildi nodrošinās Vides aizsardzības un reģionālās attīstības ministrija, Izglītības un zinātnes ministrija, Centrs, Latvijas Universitāte. |
| 2. | Projekta izpildes ietekme uz pārvaldes funkcijām  | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku (komerctiesības), kā arī uz izglītības un zinātnes politiku. |

Vides aizsardzības un

reģionālās attīstības ministrs E.Sprūdžs

Vīza: valsts sekretārs G.Puķītis

23.12.2011 10:37

975

A.Stašāne

67026537; aina.stasane@varam.gov.lv